Shoko rekuti Pandemic rakabva parurimi rwechiGreek ishoko rinoreva kupararira kwechirwere chinopomeranwa icho chinenge chafamba kana kushanyira matunhu kana nyika dzakawanda kudarika imwe chete. Kupararira nekukasira kwechirwere muvanhu vazhinji vagere munzvimbo imwe kana dunhu rimwe nemnguva pfupi kunodaidzwa nezita rechirungu rekuti epidemic. Chirwere chakapararira asi huwandu hwevanhu vachakabata huchiramba hwakadzikama chinonzi endemic, kwete pandemic. Chirwere chikava endemic asi chiine huwandu hwakadzikama hwevanhu vachakabata , zvakafanana nedzihwa rinopota richinyuka zvichienderana nemwaka chiri kunze kweboka iri nokuti zvinoitika panguva imwechete mumatunhu mahombe dzepasirose kwete kupararira nenyika yose. Zita rekuti pandemci rinoshandiswa kutsanangura epidemic iri kuitika ichigura miganhu yenyika. Chirwere kana chimiro chero chikapararira kwakawanda kana kuuraya vanhu vakawanda hachizodaidzwi kuti pandemic nokuda kwaizvozvo zvoga, chinofanirawo kuva chinotapuriranwa. Semuenzaniso, chirwere chegomarara chinokonzera kufa kwevanhu vazhinji asi hachiverengwi sepandemic nekuti hachitapuriki kana kuparadzirwa. Kupararira kwema epidhemic (nemapandemic) kana kuchitaridzwa pagraph kunobudisa chimiro kana kuti dendenedzu rakaita sebhera, chichitaridza huwandu hwevanhu vanenge vabatwa nechirwere panguva imwe neimwe. Dendenedzu iri kazhinji rinongobuda rakadaro kana chirwere chapararira. Zvirwere zvinotapuriranwa kazhinji zvinopararira muzvikamu zvitatu sezvakataridzwa pagraph rinotevera. Mufananidzo wekutanga: Graph rinoratidza dendenedzu reepidemic, rakanyorwa naToby Morris. MuThe Spinoff ya9 Kurume 2020 Chikamu chekutanga chinowanikwa panotanga dendenedzu.